text: विटामिन सी और ई से भरपूर एलोवेरा में बीटा कैरोटिन भी होता है. सदियों से पसंद किया जा रहा यह पौधा बढ़ती उम्र से लड़ने में मदद करता है और त्वचा को बिना ऑयली बनाए मॉइस्चराइज़ करता है. इसका ऐंटी-बैक्टीरियल गुण त्वचा को ठंडक पहुंचाकर मुहांसों को ठीक करता है. आप जेल को सीधे त्वचा पर लगा सकती हैं या फिर इससे टोनर बना सकती हैं. ताज़ा एलोवेरा जेल को पानी में मिलाकर एयरटाइट बॉटल में भरें और इसे फ्रिज में ठंडा होने के लिए रख दें. कॉटन बॉल की मदद से इस लिक्विड को चेहरे पर लगाएं और त्वचा को इसके पोषक तत्व सोखने का मौक़ा दें.